
Analiza unor riscuri la adresa securității nationale generate de 


acțiunile unor actori cibernetici statali si non-statali asupra unor 
infrastructuri IT&C, suport pentru procesul electoral 


- Extras neclasificat din Nota nr. 0654 din 28 noiembrie 2024 - 


Rusia are o istorie de a interfera în procesele electorale din alte state. Dacă în spațiul ex-sovietic 
Rusia a fost și este cvasiprezentă prin acţiuni ostile de influenţă, în Occident, implicarea a devenit mult 
mai evidentă începând cu 2016/scrutinul prezidenţial din SUA. 


Interesul Rusiei față de astfel de acţiuni ostile îndreptate împotriva Occidentului a crescut în 
intensitate, cu un modus operandi din ce în ce mai complex, o pondere foarte mare a acţiunilor fiind 
desfășurate î în mediul online, întrucât: a) este dificil de identificat legăturile dintre operaţiunile î în sine 
și indivizi; b) serviciile ruse au fost nevoite să se adapteze și au făcut tranziția de la acțiunile clasice 
de influență (gestionarea surselor umane prin metode tradiţionale) la acţiuni în online. 


În acest an, în Occident au avut loc mai multe scrutine, inclusiv alegerile europarlamentare/iunie 2024, 
Rusia derulând, în diferite grade, acțiuni de influență. Au rezultat următoarele concluzii preliminare 
privind interferenţele ruse: 


- la ordinul Kremlinului, au fost realizate cercetări sociologice detaliate ale statelor-țintă 
(trenduri în opinia publică, perspectivele politice ale anumitor partide/candidaţi, măsuri luate de 
autorităţi împotriva interferențelor electorale străine) şi a fost studiat cadrul legislativ al statelor- 
țintă pentru a identifica breșe)vulnerabilităţi și care este capacitatea de răspuns; 


- s-a pus accentul pe agresiunea informațională, inciusiv propagandă, și folosirea inteligenței 
artificiale pentru crearea rapidă de conținut; 


În spaţiul online. occidental, Rusia. a depus eforturi constante pentru accesarea unor 
categorii cât mai largi de audienţă, prin extinderea infrastructurii online (portofoliu variat 
de canale de diseminare: vectori. ofi ciali, formatori locali şi rețele de troli) şi diversițicarea 
tehnicilor de răspândire a narativelor (pro)ruse, cu accent pe distribuirea lor la nivel local (ex. 
coordonarea mesajelor, creşterea cantităţii şi calității conținutului multimedia, inclusiv realizat 
prin intermediul softurilor de inteligență artificială/IA; deturnare şi creare de hashtag-uri, 
preponderent pe rețeaua X); 


- se menţine interesul Moscovei pentru creșterea șanselor candidaților proruși, de extremă dreapta, 
antisistem, „pacifiștilor”. și reprezentanților mișcărilor naționaliste. In viziunea Kremlinului, 
extrema dreaptă europeană este receptivă față de Moscova și este pe un trend ascendent de 
popularitate. 


Rusia a inundat spaţiul informaţional cu narative divizive şi de susţinere a vectorilor (persoane 
sau formaţiuni politice) cu viziuni apropiate Kremlinului (extremiști, naționaliști, populişti, figuri 
politice antisistem etc.). 


Tactici, tehnici și proceduri: crearea și consolidarea unor rețele extinse de platforme online 
şi canale/grupuri pe reţelele de socializare; dezvoltarea de rețele de sprijin/pro-Kremlin, care 
să acţioneze ulterior ca vectori de promovare a narativelor ruse, cu accent pe formatori de 
opinie locali cu vizibilitate/viziuni eurosceptice; diversificarea metodelor de eludare a măsurilor 
occidentale; organizarea de evenimente culturale dedicate valorilor/politicilor ruse; scoaterea 
din context a unor declarații ale oficialilor europeni; alimentarea unor teorii conspiraționiste; 
fabricarea de conţinut deepfake pentru defăimarea unor candidaţi incomozi. 


Schema de diseminarelamplificare a mesajelor a rămas descentralizată: sateliți locali proruși, 
clone ale site-urilor de renume, conturilor/canalelor și rețelelor de troli pe platformele de 
socializare; 


Obiective: amplificarea temerilor populaţiei privind degradarea situaţiei de securitate; 
subminarea încrederii în autorităţi prin discreditarea liderilor europeni, oficialilor/partidelor de 
guvernământ şi victimizarea opoziţiei (teza „Europei totalitare”); evidențierea impactului negativ 
al politicilor/deciziilor acestora asupra situaţiei socio-economice; consolidarea poziţiei 
liderilor/formaţiunilor eurosceptice şi extremiste; erodarea sprijinului politic și social pentru 
Ucraina; amplificarea nemulțumirilor sociale, 


- valorificarea pasivităţii autorităţilor pentru forțarea de breșe în opinia publică. 


În alegerile din R. Moldova, s-au remarcat tehnici de adaptare a manipulării informației în funcție 
de grupuri demografice (ex. naționaliști, comunități religioase, populaţie rurală, cetățeni vulnerabili), 
cu ajutorul videoclipurilor virale și al imaginilor cu încărcătură emoțională utilizate pentru a provoca 
reacții negative puternice. Narativele sunt alternate în funcţie de evoluţiile politice, asigurându-se 
relevanța lor, iar mesajele transmise pe Telegram, Facebook, Instagram, TikTok şi VKontakte sunt 
coordonate și uniforme. 


România este percepută de centrii de decizie de la Moscova ca stat inamic („neprieten”), iar potrivit 
datelor noastre, Moscova adoptă o politică de descurajare activă față de România. 


În viziunea Rusiei, țara noastră: 
- „provoacă şi amenință” securitatea Rusiei prin potențialul militar NATO și american găzduit; 
- „vrea să-și rezolve problemele economice pe seama Rusiei" (problematica Tezaurului); 
- reprezintă un concurent direct în R. Moldova. 


România — alături de alte state de pe Flancul Estic al NATO — a devenit o prioritate pentru acțiunile 
ostile ale Rusiei, existând un interes în creștere la Kremlin pentru a influența (cel puţin) mood-ul și 
agenda în societatea românească în context electoral prin: 


- propagandă și dezinformare (inclusiv prin utilizarea de tehnologii emergente în activități țintite 
pe grupuri şi comunităţi specifice - ex. prin agregarea datelor disponibile public - ex. preferințe 
politice, economice și de consum media - şi implementarea de module de inteligenţă artificială 
generative prin care să poată transmite mesaje de propagandă adaptate, în timp real, la nivel de 
individ); 

- sprijinirea unor candidați eurosceptici și alimentarea unor mișcări antisistem, inclusiv prin 
„implicarea acestora în proteste care să modeleze agenda publică”: 


- încurajarea nemulțumirilor/provocarea de reacții emoționale la nivelul populaţiei, astfel încât să 
pună presiune pe autorități să reducă/stopeze sprijinul pentru Ucraina. 


Apreciem că România este o țintă pentru acţiuni hibride agresive ruse, inclusiv atacuri cibernetice 
şi scurgeri de informaţii (hacks and leaks) și sabotaje. 


Reţine atenţia că în cursul acestui an, situaţia politică din România a fost abordată și în cadrul talk- 
show-urilor politice din Rusia - jurnaliștii ruși lansează ideea că forțele pro-ruse din România ar 
putea obține peste 30% la alegerile parlamentare. 


Analiza modului în care aparatul de propagandă rusă a vizat România în 2024 evidenţiază o abordare: 


- indirectă, prin prisma apartenenţei la NATO/UE și în conexiune cu sprijinul acordat Ucrainei şi 
R. Moldova, referirile fiind declanșate de evoluţii pe aceste problematici/spaţii; 


- direct, prin operaţiuni informaţionale în contextul creșterii „amenințărilor României la 
adresa securităţii Rusiei” pe fondul expansiunii NATO pe flancul estic, încălcării spațiului 
aerian național de drone ruse și dezinformări privind incendierea unor depozite de pe teritoriul 
național de către așa-ziși refugiați ucraineni. 


Mesajele au vizat: (i) divizarea societăţii pe teme precum controlul exercitat de SUA/NATO 
asupra României, amenințările de securitate generate de statutul de membru NATO și de 


sprijinul acordat Kievului; (ii) discreditarea capacităţii de răspuns a NATO şi României, 
amplificarea neîncrederii populației în capacitatea de apărare naţională; (iii) erodarea sprijinului 
populației pentru deciziile de politică externă ale României; (iv) evidenţierea implicării României 
în conflict și ambițiilor teritoriale în raport cu statele vecine (ex. Ucraina și R. Moldova). 


În cazul operațiunilor informaţionale care au vizat direct România, modus operandi a fost 
similar altor acțiuni propagandistice lansate în spaţiul european de la debutul războiului din 


Ucraina: aceeași strategie de fabricare și validare a știrii false (prin intermediul conținutului 
multimedia și detaliilor ample false), utilizarea de metode similare de popularizare și rostogolire a 
conținutului (aceeași sursă iniţială; aceleași conturi angrenate în popularizarea mesajului; aceleași 
audiențe) și conexarea eronată a evenimentelor cu vectori ucraineni (refugiații sau mișcarea de 


rezistență). 
Tactici, Tehnici și Proceduri: 


socializare (X, Telegram, Facebook) - au fost angrenaţi: vectori ruși de propagandă destinată 
publicului rus, inclusiv politologi sau conturi asociate bisericii, conturi (projruse consacrate 
pentru acoperirea războiului din Ucraina și conturi cu vizibilitate ridicată pe spaţiul european 
(ex. audiențe în limbile engleză, franceză, germană, bulgară, spaniolă), dar si în rândul 
audienței arabe și chineze. 


Astfel de acțiuni informaționale conferă credibilitate unor știri ulterioare privind incidente de 
sabotaj co ale sau false), generează panică și neîncredere în autorități și manipulează 
mentalui colectiv (în special audiența cu nivel redus de cultură media) să plaseze din start 
responsabilitatea asupra vectorului ucrainean. 

